
21 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1023 


ΑΠΟΦΑΣΕΙΣ 

Αριθμ. 5001 _ 

Καθορισμός διαδικασίας και δικαιολογητικών για 
την πληρωμή του στεγαστικού επιδόματος των 
σπουδαστών των Ανωτέρων Σχολών Τουριστικής 
Εκπαίδευσης του Υπουργείου Τουρισμού. 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΟΙΚΟΝΟΜΙΚΩΝ - ΤΟΥΡΙΣΜΟΥ 

Έχοντας υπόψη: 

1. Το άρθρο 10 του ν. 3220/2004 «Μέτρα αναπτυξια¬ 
κής και κοινωνικής πολιτικής-αντικειμενικοποίηση του 
φορολογικού ελέγχου και άλλες διατάξεις» (Α' 15) και 
ειδικά την παράγραφο 7 αυτού, όπως τροποποιήθηκε 
με την παρ. 4 του άρθρου 31 του ν. 4452/2017 «Ρύθμιση 
θεμάτων του Κρατικού Πιστοποιητικού Γλωσσομάθειας, 
της Εθνικής Βιβλιοθήκης της Ελλάδας και άλλες διατά¬ 
ξεις» (Α' 17). 

2. Το ν. 3105/2003 «Τουριστική εκπαίδευση και κατάρ¬ 
τιση, ρυθμίσεις για τον τουρισμό και άλλες διατάξεις» 
(Α' 29) όπως ισχύει. 

3. Το ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών διοικητικών και αυτοδιοικητικών οργάνων στο 
διαδίκτυο Πρόγραμμα Διαύγεια και άλλες διατάξεις» 
(Α' 112), όπως ισχύει. 

4. Το άρθρο 4 του ν. 4109/2013 «Κατάργηση και συγ¬ 
χώνευση νομικών προσώπων του Δημοσίου και του ευ¬ 
ρύτερου δημόσιου τομέα - Σύσταση Γενικής Γραμματείας 
για το συντονισμό του κυβερνητικού έργου και άλλες 
διατάξεις» (Α' 16). 

5. Το άρθρο 11 του ν. 4172/2013 «Φορολογία εισοδή¬ 
ματος, επείγοντα μέτρα εφαρμογής...» (Α' 167). 

6. Τα άρθρα 24,26,66,69Γ και την παρ. 1 του άρθρου 
91 του ν. 4270/2014 «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις», όπως ισχύει 
(Α' 143). 

7. Τα άρθρα 75-91 του Κεφαλαίου Γ' του ν. 4446/2016 
«Πτωχευτικός Κώδικας, Διοικητική Δικαιοσύνη,Τέλη-Πα- 


ράβολα, Οικειοθελής αποκάλυψη φορολογητέας ύλης 
παρελθόντων ετών, Ηλεκτρονικές συναλλαγές. Τροπο- 
ποιήσειςτου ν. 4270/2014 και λοιπές διατάξεις» (Α' 240). 

8. Το άρθρο 90 του π.δ. 63/2005 «Κωδικοποίηση νομο¬ 
θεσίας για την Κυβέρνηση και τα κυβερνητικά όργανα» 
(Α' 98). 

9. Το π.δ. 127/2017 «Οργανισμός Υπουργείου Τουρι¬ 
σμού», όπως ισχύει (Α' 157). 

10. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208). 

11. Το π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

12. Την υπ' αριθμ. 723/16-1-2017 κοινή απόφαση 
Υπουργών Οικονομικών και Τουρισμού «Ανάθεση αρμο¬ 
διοτήτων των άρθρων 24,26,66 και69Γ του ν. 4270/2014 
επί των δαπανών που διενεργούνται από τις Περιφερει¬ 
ακές Υπηρεσίες του Υπουργείου Τουρισμού στις Δημο¬ 
σιονομικές Υπηρεσίες Εποπτείας και Ελέγχου (ΔΥΕΕ) του 
Γενικού Λογιστηρίου του Κράτους» (Β' 121). 

13. Το άρθρο πέμπτο του ν. 4506/2017 «Ανανέωση - 
Τ ροποποίηση - Κωδικοποίηση της Σύμβασης... υπό την 
επωνυμία ΕΛΛΑΣ ΣΑΤ (ΗΕΙΕΑ5 5ΑΤ) και άλλες διατάξεις» 
(Α' 191). 

14. Την υπ'αριθμ. 23200/15-12-2017 απόφαση Υπουρ¬ 
γού Τουρισμού «Διαπιστωτική πράξη για την υπαγωγή 
των Περιφερειακών Υπηρεσιών του Υπουργείου Τουρι¬ 
σμού, στην έννοια της "χωριστής επιχειρησιακής μονά¬ 
δας ανεξαρτήτως υπεύθυνης για τη σύναψη συμβάσεων 
της ίδιας ή ορισμένων κατηγοριών αυτών"του άρθρου 
6, παρ. 2, εδάφιο β' του ν. 4412/2016 (Α' 147)» (Β' 4545). 

15. Την υπ'αριθμ. 23761/27-12-2017 απόφαση Υπουρ¬ 
γού Τουρισμού «Ορισμός Δευτερευόντων Διατακτών 
των πιστώσεων του Προϋπολογισμού όλων των Περι¬ 
φερειακών Υπηρεσιών του Υπουργείου Τουρισμού» 
(Β' 4809). 

16. Την υπ'αριθμ. Υ29/08-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γιώργο Χουλιαράκη» (Β' 2168). 

17. Την υπ'αριθμ. 3028/16-02-2018 εισηγητική έκθεση 
τηςΠροϊσταμένηςτης Γενικής Διεύθυνσης Οικονομικών 
και Διοικητικών Υπηρεσιών του Υπουργείου Τουρισμού. 

18. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Καταβολή στεγαστικού επιδόματος 

σπουδαστών Ανωτέρων Σχολών 

Τουριστικής Εκπαίδευσης (ΑΣΤΕ) 

1. Ορίζουμε όπως η δαπάνη για την πληρωμή του 
στεγαστικού επιδόματος των σπουδαστών των ΑΣΤΕ, 
σύμφωνα με το άρθρο 10 του ν. 3220/2004, όπως ισχύ¬ 
ει, ελέγχεται και εκκαθαρίζεται από τις Δημοσιονομικές 
Υπηρεσίες Εποπτείας και Ελέγχου (ΔΥΕΕ) της έδρας της 
κάθε Σχολής, οι οποίες εκδίδουν τον τίτλο πληρωμής 
και μεριμνούν για την εξόφλησή του, κατά τις κείμενες 
διατάξεις. 

2. Η καταβολή του ανωτέρω επιδόματος βαρύνει τον 
προϋπολογισμό του Υπουργείου Τουρισμού (Ειδικός 
Φορέας 45/110 - Κ.Α.Ε. 2754), στον οποίο εγγράφονται 
σχετικές πιστώσεις και τελεί υπό τους όρους και προϋ¬ 
ποθέσεις του άρθρου 10 ν. 3220/2004. 

Άρθρο 2 

Δικαιούχος 

Δικαιούχος του επιδόματος είναι το πρόσωπο που 
θεωρείται ότι βαρύνει ο σπουδαστής σύμφωνα με τις 
διατάξεις του άρθρου 11 του ν. 4172/2013 (Α' 167). Σε 
περίπτωση διαζευγμένων ή εν διαστάσει συζύγων, δικαι¬ 
ούχος του επιδόματος είναι ο γονέας τον οποίο βαρύνει 
ο σπουδαστής. Κατ'εξαίρεση δικαιούχος θα είναι ο ίδιος 
ο σπουδαστής εφόσον: 
α) είναι ορφανός από τους δύο γονείς ή 
β) οι γονείς του είναι κάτοικοι εξωτερικού ή 
γ) είναι πάνω από εικοσιπέντε (25) ετών ή 
δ) είναι υπόχρεος σε υποβολή φορολογικής δήλωσης 
και δεν θεωρείται εξαρτώμενο μέλος, σύμφωνα με το 
άρθρο 11 του ν. 4172/2013 (Α' 167). 

Άρθρο 3 

Διαδικασία και δικαιολογητικά 

1. Καθορίζουμετη διαδικασία και τα απαραίτητα δικαι- 
ολογητικά για την καταβολή του στεγαστικού επιδόμα¬ 
τος των σπουδαστών των ΑΣΤΕ, ως ακολούθως: 

Α. ΔΙΑΔΙΚΑΣΙΑ 

1. Η Διεύθυνση Οικονομικών Υπηρεσιών του Υπουρ¬ 
γείου Τουρισμού μεριμνά για την έκδοση Επιτροπικών 
Ενταλμάτων, στην αρχή κάθε έτους, για την μεταβίβαση 
των αναγκαίων πιστώσεων στις ΑΣΤΕ. 

2.0 δευτερεύων διατάκτης της οικείας ΑΣΤΕ, μετά τη 
μεταβίβαση της πίστωσης, προωθεί στην αρμόδια ΔΥΕΕ 
τεκμηριωμένο και νόμιμο αίτημα για την κατάρτιση και 
έκδοση απόφασης ανάληψης υποχρέωσης, με την οποία 
δεσμεύεται ολόκληρο το ποσό των μεταβιβαζόμενων 
πιστώσεων. 


3.α. Οι δικαιούχοι του στεγαστικού επιδόματος, υπο¬ 
βάλλουν στη Σχολή στην οποία είναι εγγεγραμμένος ο 
σπουδαστής, εντός προθεσμίας από 1 έως 30 Ιουνίου 
εκάστου έτους, αίτηση - υπεύθυνη δήλωση, σύμφωνα 
με το Παράρτημα «Α» της απόφασης αυτής, συνοδευό- 
μενη από τα δικαιολογητικά των παρ. 4-10 της ενότητας 
Β του άρθρου αυτού. Αίτηση για χορήγηση στεγαστικού 
επιδόματος μπορεί να υποβάλλεται και για προηγούμενα 
ακαδημαϊκά έτη υπό την προϋπόθεση ότι ο δικαιούχος 
δεν έχει λάβει στεγαστικό επίδομα για το ίδιο ακαδη¬ 
μαϊκό έτος και άλλη φορά και ότι δεν έχει παραγραφεί 
η απαίτηση κατά του δημοσίου. 

β. Η Σχολή ελέγχει την πληρότητα των δικαιολογητι- 
κών και συντάσσει την κατάσταση πληρωμής δαπάνης 
σύμφωνα με την παρ. 2 της ενότητας Β του άρθρου αυ¬ 
τού και τα προωθεί για την εκκαθάριση και πληρωμή 
του στεγαστικού επιδόματος στην ΔΥΕΕ του νομού στον 
οποίο εδρεύει η Σχολή, σύμφωνα με την παρ. 1 του άρ¬ 
θρου 1 της απόφασης αυτής. 

Β. ΔΙΚΑΙΟΛΟΓΗΤΙΚΑ 

Για τη χορήγηση του επιδόματος, η υποβολή των 
απαιτούμενων, κατά περίπτωση, δικαιολογητικών έχει 
ως εξής: 

1. Αντίγραφο απόφασης ανάληψης υποχρέωσης της 
σχετικής δαπάνης. 

2. Κατάσταση πληρωμήςτης δαπάνης σε δύο (2) αντί¬ 
τυπα, υπογεγραμμένη από τον Διευθυντή της κάθε Σχο¬ 
λής, σύμφωνα με το Παράρτημα «Β», που περιλαμβάνει: 

• το Φορέα/Ειδικό Φορέα/Κ.Α.Ε., 

• το οικονομικό έτος, τον προϋπολογισμό του οποίου 
βαρύνει η δαπάνη, 

• τα στοιχεία του δικαιούχου [ονοματεπώνυμο, πα¬ 
τρώνυμο, διεύθυνση κατοικίας, Αριθμό Φορολογικού 
Μητρώου (ΑΦΜ), φωτοαντίγραφο του βιβλιαρίου της 
τράπεζας ή βεβαίωση της τράπεζας για τον ΙΒΑΝ του 
τραπεζικού λογαριασμού του δικαιούχου], 

• την αιτιολογία και το ακαδημαϊκό έτος στο οποίο 
αναφέρεται το στεγαστικό επίδομα, 

• το πληρωτέο ποσό, 

• την αρμόδια Δ.Ο.Υ. 

3. Αίτηση - υπεύθυνη δήλωση του δικαιούχου, σύμφω¬ 
να με το Παράρτημα «Α». Σε περίπτωση υποβολής της 
αίτησης από άλλο άτομο εκτός του δικαιούχου, απαι¬ 
τείται η υποβολή εξουσιοδότησης, θεωρημένης από 
δημόσια αρχή. 

4. α. Πιστοποιητικό καλής επίδοσης, που χορηγείται 
από τη Σχολή στην οποία είναι εγγεγραμμένος ο σπου¬ 
δαστής, σύμφωνα με το Παράρτημα «Γ». Στο πιστοποι¬ 
ητικό βεβαιώνεται: 

ί. Η ημερομηνία της πρώτης εγγραφής στη Σχολή. 

ϋ. Η διάρκεια των σπουδών της Σχολής. 

ίϋ. Τυχόν χορήγηση αναβολής σπουδών. 

ίν. Ο προβλεπόμενος συνολικός αριθμός μαθημάτων 
προηγούμενου έτους σπουδών. 

ν. Ο αριθμός των μαθημάτων στα οποία εξετάστηκε 
επιτυχώς ο σπουδαστής κατά το προηγούμενο έτος 
σπουδών, ο οποίος πρέπει να αντιστοιχεί τουλάχιστον 
στα μισά του συνολικού αριθμού των του προγράμματος 
σπουδών του προηγούμενου έτους. 

β. Κατά το πρώτο έτος σπουδών αντί του ανωτέρω 
πιστοποιητικού υποβάλλεται πιστοποιητικό εγγραφής. 

5. Αντίγραφα εκκαθαριστικών σημειωμάτων φόρου 
εισοδήματος του προηγούμενου φορολογικού έτους 
από αυτό για το οποίο ζητείται η εισοδηματική ενίσχυ¬ 
ση του δικαιούχου και του σπουδαστή. Σε περίπτωση 
που κάποιος από τους ανωτέρω δεν υποχρεούται στην 
υποβολή φορολογικής δήλωσης υποβάλλεται υπεύθυ¬ 
νη δήλωση του ν. 1599/1986, με ανάλογο περιεχόμενο, 
θεωρημένη από δημόσια αρχή. Ως ετήσιο οικογενειακό 
εισόδημα θεωρείται το συνολικό ετήσιο φορολογούμενο 
πραγματικό ή τεκμαρτό, καθώς και το απαλλασσόμενο 
ή φορολογούμενο με ειδικό τρόπο εισόδημα του φορο¬ 
λογούμενου, της συζύγου του και των ανηλίκων τέκνων 
του, από κάθε πηγή. 

6. Αντίγραφα ατομικών δηλώσεων περιουσιακής κατά¬ 
στασης (Ε9) μέσω ΤΑΧΙ5 του σπουδαστή και των γονέων 
του, εκδοθέντα την περίοδο υποβολής των αιτήσεων. Σε 
περίπτωση που κάποιος από τους ανωτέρω δεν υποβάλ¬ 
λει (Ε9) λόγω μη ύπαρξης περιουσιακής κατάστασης, 
υποβάλλουν είτε το μηδενικό έντυπο του ΤΑΧΙ5, είτε 
υπεύθυνη δήλωση του ν. 1599/1986, με ανάλογο περι¬ 
εχόμενο. Σε περίπτωση που οι γονείς του σπουδαστή ή 
ο ίδιος διαθέτουν κατοικία ή διαμέρισμα που βρίσκεται 
σε δήμο ή κοινότητα με πληθυσμό λιγότερο των τριών 
χιλιάδων (3.000) κατοίκων, όπως οι οργανισμοί αυτοί 
τοπικής αυτοδιοίκησης προβλεπόταν πριν την ισχύ του 
ν. 2537/1997, απαιτείται σχετική βεβαίωση περί πληθυ¬ 
σμού του οικείου ΟΤΑ. 

7. Πιστοποιητικό οικογενειακής κατάστασης του δι¬ 
καιούχου. 


8. Βεβαίωση μόνιμης κατοικίας του σπουδαστή. Σε 
περίπτωση που δικαιούχος είναι ο ίδιος ο σπουδαστής 
επειδή οι γονείς του είναι κάτοικοι εξωτερικού υποβάλ¬ 
λεται βεβαίωση μόνιμης κατοικίας και των γονέων του. 

9. Υπεύθυνη δήλωση του ν. 1599/1986 του δικαιούχου 
περί της μη είσπραξης του στεγαστικού επιδόματος για 
τον ίδιο σπουδαστή και για το ίδιο έτος, από άλλη πηγή. 

10. Αποδεικτικό Υποβολής Δήλωσης Πληροφοριακών 
Στοιχείων Μίσθωσης Ακίνητης Περιουσίας μέσω ΤΑΧΙ5 
(μισθωτήριο) της κατοικίας στον τόπο φοίτησης και σε 
πόλη άλλη της μόνιμης κατοικίας του σπουδαστή, στην 
οποία οι γονείς του ή ο ίδιος δεν έχουν την πλήρη κυ¬ 
ριότητα ή επικαρπία άλλης κατοικίας. Για το πολεοδο- 
μικό συγκρότημα της Θεσσαλονίκης και το Ν. Αττικής 
ισχύουν τα οριζόμενα στην παρ. 2α του άρθρου 10 του 
ν. 3220/2004, όπως ισχύει. Η μίσθωση θα πρέπει να είναι 
σε ισχύ για τουλάχιστον έξι μήνες εντός του ακαδημαϊ¬ 
κού έτους για το οποίο ζητείται η χορήγηση του στεγα- 
στικού επιδόματος. Ως μίσθωση θεωρείται και η διαμο¬ 
νή σε τουριστικό κατάλυμα, υπό την προϋπόθεση ότι ο 
σπουδαστής θα προσκομίσει πρωτότυπη βεβαίωση του¬ 
λάχιστον εξάμηνης διαμονής και πρωτότυπη απόδειξη 
παροχής υπηρεσιών για το ίδιο διάστημα. Δεν θεωρείται 
μίσθωση η διαμονή σε φοιτητική εστία ή οικοτροφείο. 

11. Η εκκαθαρίζουσα Υπηρεσία δύναται να ζητά οποιο- 
δήποτε διευκρινιστικό στοιχείο σχετικό με τα ως άνω 
δικαιολογητικά. 

Άρθρο 4 

Από την έναρξη της απόφασης αυτής καταργείται κάθε 
προηγούμενη σχετική απόφαση. 

Τα Παραρτήματα Α, Β και Γ αποτελούν αναπόσπαστο 
τμήμα της απόφασης αυτής. 

ΠΑΡΑΡΤΗΜΑ Α 

ΑΙΤΗΣΗ -ΥΠΕΥΘΥΝΗ ΔΗΛΩΣΗ 
ΧΟΡΗΓΗΣΗΣ ΣΤΕΓΑΣΤΐΚΟΥ ΕΠΙΔΟΜΑΤΟΣ 

Αιτούμαιτη χορήγηση στεγαστικού επιδόματος ακαδημαϊκού έτους., που ανέρχεται 

στο ποσό των χιλίων (1.000) ΕΥΡΩ, σύμφωνα με τις διατάξεις του άρθρου 10 του νόμου 3220/2004, όπως 
ισχύει. 

Δηλώνω υπεύθυνα και με γνώση τόσο των συνεπειών του νόμου περί ψευδούς δηλώσεως όσο 
και των διατάξεων της παρ. 6 του άρθρου 10 του ν. 3220/2004 περί επιστροφής στο τριπλάσιο σε 
περίπτωση αχρεώστητης είσπραξης, ότι πληροΰνται οι προϋποθέσεις για την είσπραξη του επιδόματος 
αυτού και ότι δεν έχω λάβει επίδομα στέγασης για τον ίδιο σπουδαστή και για το ίδιο έτος, από άλλη 
πηγή. 

1. Όνομα και Επώνυμο δικαιούχου... 

2. Α,Φ.Μ. δικαιούχου ....... 

3. Όνομα και Επώνυμο συζύγου . 

4. Α.Φ.Μ. συζύγου... 

5. Δηλωθέν οικογενειακό εισόδημα του προηγούμενου φορολογικού έτους από αυτό για το οποίο 

ζητείται η εισοδηματική ενίσχυση . ΕΥΡΩ 

Αριθμός προστατευόμενων παιδιών . " 

6. Συνολικά τετραγωνικά μέτρα οικιών ή διαμερισμάτων που δηλώθηκαν στη δήλωση φορολογίας 

εισοδήματος του προηγούμενου φορολογικού έτους από αυτό για το οποίο ζητείται η εισοδηματική 
ενίσχυση, κατά πλήρη κυριότητα ή επικαρπία, ή δεν δηλώθηκαν λόγω μη υποχρέωσης υποβολής 
δήλωσης..... 

7. Ονοματεπώνυμο σπουδαστή..... 

8. Έτος γέννησης σπουδαστή. 

9. Α.Φ.Μ. σπουδαστή..... 

10. Σχολή φοίτησης...... 

11. Έτος εισαγωγής... 

12. Έτος φοίτησης... 

13. Πιστοποιητικό καλής επίδοσης.......... 

14. Διεύθυνση μόνιμης κατοικίας του σπουδαστή ..... 

15. Διεύθυνση διαμονής του σπουδαστή στον τόπο φοίτησης........... 

16. Αποδεικτικό Υποβολής Δήλωσης Πληροφοριακών Στοιχείων Μίσθωσης Ακίνητης Περιουσίας μέσω 

ΤΑΧΙ5 (μισθωτήριο) .... 

17. Α.Φ.Μ. εκμισθωτή..... 

18. Υπάρχει δικαίωμα είσπραξης επιδόματος άλλου σπουδαστή. 

Αν ναι, πόσων ακόμη σπουδαστών. 

19. Φοιτώ για απόκτηση πρώτου πτυχίου ΝΑΙ □ ΟΧΙ □ 

20. Τηλέφωνα επικοινωνίας / θ-γπβΠ δικαιούχου..... 

21. Τηλέφωνα επικοινωνίας / ε-ηιεΐΙ σπουδαστή... 

22. ΔΟΥ δικαιούχου.. 

23. ΙΒΑΝ δικαιούχου 


Επισυνάπτω τα παρακάτω δικαιολονητικά: 


20 . 


Ο Υπευθύνως Δηλών 


Ο Παραλαβών 





















ΥΠΟΥΡΓΕΙΟ ΤΟΥΡΙΣΜΟΥ 

ΠΑΡΑΡΤΗΜΑ Γ 


ΥΠΟΥΡΓΕΙΟ ΤΟΥΡΙΣΜΟΥ 
ΑΣΤΕ. 


ΠΙΣΤΟΠΟΙΗΤΙΚΟ 

(για τη χορήγηση στεγαστικού επιδόματος 
σύμφωνα με το άρθρο 10 του ν.3220/2004, όπως ισχύει) 


1. Πιστοποιείται ότι ο/η . 

είναι σπουδαστής /σπαυδάστρια της ΑΣΤΕ. 

όπου και έχει εγγράφει για πρώτη φορά κατά το ακαδημαϊκό έτος. 

Έλαβε αναβολή.Εξαμήνου/ων σπουδών, σύμφωνα με την υπ' αριθμ. 5981/29.11.2007 

κοινή απόφαση των Υπουργών Εθνικής Παιδείας και Θρησκευμάτων και Τουριστικής Ανάπτυξης 
«Κανονισμός σπουδών ΑΣΤΕ» (Β' 2340), και φοίτησε στο Α' έτος σπουδών το ακαδημαϊκό έτος 


2. Πιστοποιούνται επιπροσθέτως τα παρακάτω, σύμφωνα με το Πρόγραμμα και τον Κανονισμό 
Σπουδών της Σχολής: 

-Διάρκεια σπουδών της σχολής σε έτη " :. 

-Έτος σπουδών στο οποίο φοιτά ο/η σπουδαστής/σπουδάστρια 

(δεύτερο, τρίτο, κλπ) :. 

- Προβλεπόμενος συνολικός αριθμός μαθημάτων 

προηγούμενου έτους σπουδών . :. 

- Αριθμός μαθημάτων στα οποία εξετάστηκε επιτυχώς ο/η σπουδαστής 

/σπουδάστρια κατά το προηγούμενο έτος σπουδών: :. 

Σημείωση: Τα στοιχεία της ενότητας 2 δεν πιστοποιούνται για τους/τις σπουδαστές 
/σπουδάστριες που φοιτούν για πρώτη φορά στο πρώτο έτος σπουδών. 

3. Δεν έχει λάβει στεγαστικό επίδομα από την Σχολή για το ακαδημαϊκό έτος. 


Πόλη: 


Ημερομηνία:././. 


Ο ΔΙΕΥΘΥΝΤΗΣ ΤΗΣ ΣΧΟΛΗΣ 


(Τίθεται πρωτότυπη υπογραφή και σφραγίδα) 

Άρθρο 5 

Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2018 

Οι Υπουργοί 

Παιδείας, Έρευνας Αναπληρωτής Υπουργός 

και Θρησκευμάτων Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 

Τουρισμού 

ΕΛΕΝΑ ΚΟΥΝΤΟΥΡΑ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)ΐτ>35ί6ΐ·.0ΐ(4>6ί.αΓ 










